Folkeakademienes Landsforbund

Protokoll for styremøtet 21 og 22 april 2006
Møtestart fredag: Kl. 1300
Møteslutt laurdag: Kl. 1400

Til stades: Irene Bergsnev, leiar, Sigrid Thielemann, Bjarte Synnevåg, Olaug Harriet Nestvold, Leif Kvinlog og Edel Gleditsh Kaland, styremedlemer

Leiar Irene Bergsnev orienterte landsstyret om at tidligare generalsekretær Eva  var død.

Sakliste:
30/06:	Protokoll frå forrige styremøte
31/06:	Studieverksemda – resultat 2005
32/06:	NØKKELEN – søknad Fritt Ord/innspel til neste nummer
33/06:	Rekneskap for 2005 med balanse
34/06:	Budsjettjustering arbeidsbudsjett for 2006 
35/06:	Distriktsvis restfordeling av statsmidlane
36/06: 	Fordeling av midlar til prosjekt
37/06:	2-årig arbeidsprogram – distriktsevaluering
38/06:	Budsjettsøknaden til Kulturdepartementet
39/06:	”Syng for livet” – regjeringsdokumentet
40/06: Framlegg til nye vedtekter
41/06: Drøfting av handlingsplan/arbeidsprogram
42/06: Distriktskonferansen 2006 
43/06: Landsmøtet 2006
	Praktisk/kultur
	Fagleg program
44/06: Val av deltakarar til årsmøta i Populus/Du store verden/FriNor
45/06:	Meldingar/orienteringssaker
46/06: Open post
47/06: Landsmøteforslag frå Fa Drammen

30/06:  Protokoll frå forrige styremøte
Landsstyret skreiv under protokollen.

31/06:  Studieverksemda – resultat 2005
Dei oppdaterte resultatala syner 2249 studietimer, ei stor oppgang frå i fjor.
FAL er no den 6 største studieorganisasjonen i Populus.

Vedtak:
Landsstyret seier seg glade for framgongen og tek informasjonen til etterretning.

32/06:  NØKKELEN – søknad Fritt Ord/innspel til neste nummer
Som første del av noko som vonleg kan bli eit større prosjekt, har FAL søkt stiftinga Fritt Ord om støtte til eit utvida særnummer av NØKKELEN om frivillige organisasjonar og integrering.
Generalsekretæren orienterte om søknaden.
Generalsekretæren ba og om innspel frå landsstyret til neste nummer som vil ha tema ”lokalpolitisk engasjement”. 
Leif: Lokale akademi drifta kulturen i nokre Agderkommunar.
Bjarte: Hordaland har vore ekstraordinært heldige med dialolgen med Fylkeskommunen og har eit fast samarbeid med dei. Døme: Samarbeid om Litauen, m.a. med kursing i frivilleg org. verksemd. DL i Fa Hordaland er og med i arbeidet om eit minnesmerkje etter Fritjov Nansen med bakgrunn i folkemordet i Armenia.
Bjarte: Fa Askøy har arbeida fram eit konsept for kulturbygg i kommunen i lag med andre organisasjonar.
Irene: Nabo i Nord har også eit engasjement som gjeld frivilligheit i Russland. 
Nøkkelen må også minne folk på kva som er viktig for organisasjonen nett no.

Vedtak:
Landsstyret ser temaområdet (i søknaden til Fritt Ord) som viktig for Folkeakademiet. Søknaden vert teke til etterretning.
Innkomne innspel til neste nummer av Nøkkelen vert teke til etterretning.

33/06:  Rekneskap for 2005 med balanse
Konsulent Kringeland sa at det ligg det an til eit driftsunderskot grunna nokre avgiftsfeil i rekneskapssystemet. 

Vedtak:
Landsstyret tek orienteringa om rekneskap for 2005 til orientering. Pr. dato ser det ut til at det vert et noko større underskot enn tidligare antatt.Tekniske føringsfeil med omsyn til moms vert retta opp før revisjon. Eit eventuelt underskot vert dekka av reservepotten.
Revidert rekneskap vert sendt landsstyret til orientering og godkjenning på neste landsstyremøte.

34/06:  Budsjettjustering arbeidsbudsjett for 2006 
Generalsekretæren ga ei orientering med den konklusjon at det ikkje var trong for justering no.

Vedtak:
Budsjettjustering er ikkje aktuelt no. Saka vert eventuelt teke opp på neste landsstyremøte.

35/06 Distriktsvis restfordeling av statsmidlane
Distrikta sine søknader til FAL syner at fleire distrikt har ein mykje høg eigenkapital i forhold til omsetning medan fleire andre distrikt har negativ eigenkapital.

I fleire år har FAL brukt av landsforbundets reservar for å halde aktiviteten oppe. FAL har no knapt nok slike midlar att. Landsstyret ville difor vurdere grunnlaget for tildelinga nøyare
Ein ønskja og ei vurdering kor stor eigenkapital det er naturleg for kvar distriktssamskipnad å ha.
Med bakgrunn i dette gjorde landsstyret følgjande vedtak i sak 17/06:

Kvar distriktssamskipnad får tildelt 2/3 av tilsegnet dei fekk i 2005.
Ny tildelingsrunde med bakgrunn i aktivitet, omsetning og eigenkapital vert gjort i landsstyret sitt aprilmøte.
Landsstyret ber distriktssamskipnadene fordele rammene til lokalakademiene for heile året no. Rammene skal ikkje skjærast ned med 1/3.

Om distriktet ikkje har det, må samskipnaden skaffe seg oversikt over lokalakademias eigenkapital, omsetning og aktivitet. Ved tildeling må distriktet nøye vurdere lokallagas eigenkapital, omsetning og aktivitet. Det vert viktig å sjå på det reelle behovet kvart akademi har.

Med bakgrunn i antal akademi, antal program, antal publikummarar, inntekt og utgift i 2005, eigenkapital ved årsskiftet og budsjett for 2006 for kvart distrikt, la generalsekretæren fram ei løyvingsinnstilling. Landsstyret drøfta denne og gjorde nokre mindre endringar. M.a. fekk Fa Midt-Norge, som i år er vert for landsmøte, noko meir av den grunn.

Eigenkapital
Når det gjeld kor stor eigenkapitalen i eit distrikt bør vere, kan omsetninga vere eit utgangspunkt, men også andre moment bør vurderast. Kan hende bør eigenkapitalen liggje ein stad mellom 50 000 og 150 000 kronar, alt etter distriktet.

Med grunnlag i tidligare vedtak er det 3 565 000 kr å fordele på distrikta. 

Vedtak:

			2006  1 ford.  		Samla løyving
Oppland/Hedmark		219 396	340 000		
Oslo				 66 667		164 175
Akershus 			 95 965		155 000
Buskerud			140 825	140 825
Vestfold			 70 312		95 000
Telemark			140 825	190 000
Agder				211 137		340 000
Rogaland			141 967		195 000
Hordaland			362 707	555 000
Sogn/Fjord			190 789	290 000	
Midt-Norge			320 600	495 000	
Hålogaland			395 479	605 000
Sum:			         	2 356 639	3 565 000

Ved årets fordeling er 3 hovudkriterie lagt til grunn,- aktivitet, omsetnad og eigenkapital.
Eigenkapitalen skal også i framtida vere eit av vurderingskriteria når midlane vert fordelt.
Landsstyret vil minne distrikta om at dei bør følgje same prinsipp i tildelinga av midlar til akademia.

Landsstyret peiker vidare på at:  
1	dei totale akademirammene i 2006 ikkje skal skjerast ned samanlikna med 2005, men oppretthaldast eller aukast
2	distrikta bør leggje opp til normal verksemd på resten av drifta. Distrikt som har høg eigenkapital må bruke av denne
2	distrikt med høg egenkapital bør planlegge å bruke deler av denne slik at kapitalen kan bidra til å utvikle distriktet. 

36/06 Fordeling av midlar til prosjekt

Landsstyret gjorde følgjande vedtak i sak 16/06:

Landsstyret meiner tiltak som i utgangspunktet skal dekkjast inn under ordinær løyving, i utgangspunktet ikkje bør tildelast prosjektmidlar. Landsstyret set difor av den resterande summen i ein pott med tanke på nye søknader om prosjekt/ev. prosjekt som landsstyret ber nokon vere prosjektoperatør for. Landsstyret oppmoder dei som ikkje vart tildelt midlar om å kome med nye søknader.
Ein fullfinansieringsplan må følgje alle søknader.
Landsstyret ser behov for kunnskap om prosjekt og prosjektarbeid og vil gje meir utfyllande opplysningar om kva dette inneber. 
Prosjektkunnskap vert lagt inn som eit tema på Dagleg leiarkonferansen hausten 06.

Det låg føre ein prosjektsøknad frå FA Telemark/Fa Vinje.
Fa Oppland/Hedmark hadde meldt to søknader, men desse låg ikkje føre.

Fa Vinje:
”Skrivekurs i samband med 100-årsjubileet for Halldis Moren Vesaas i 2007”
Innhald: Telemark Kulturnettverk (ansvarleg for å skipe til UKM i Telemark) og FA Telemark vil setje i gang 5 skrivekurs for barn og ungdom frå hausten 2006. Fyrste målet er å stimulere ungdom til å deltake med eigne dikt og prosatekstar på UKM våren 2007 i Telemark. I samband med kurset vil ein lage ein skrivekladdebok med logo til H.M. Vesaas 100 år. FAL-logo kan og få plass her.

Målsetjing 1: Å gjere barn og ungdom nyskjerrige på å skrive eigne tekstar og stimulere dei til å bruke eigen fantasi og skaparkraft.
Målsetjing 2: Å styrke norsk språk og gjere nye generasjonar trygge i norsk målbruk.

Kjende forfattarar vil bli invitert til å stå for opplegget.

Vedtak:
Landsstyret løyver kr. 15 000 til Prosjektet ”Skrivekurs i samband med 100-årsjubileet for Halldis Moren Vesaas i 2007” (5 kurs).
Det er ein føresetnad at FAL-logo vert trykka på skriveboka og at Folkeakademiet sitt namn kjem fram der det elles er naturleg.

37/06:  2-årig arbeidsprogram – distriktsevaluering
Trass i fleire purringar hadde berre 7 av 12 distrikt sendt inn ei evaluering av arbeidsprogrammet. Ei landsomfemnande vurdering var difor ikkje mogleg å gje.

Lansdstyret drøfta saka. * Det er ei utfordring å få distrikta til å ”gå i same takt”.
Ved å spisse arbeidsprogrammet kan vi evaluere og måle resultata betre. Konferansen for dei daglege leiarane er viktig for å få dette til. Viktig også å bevisstgjere distriktsstyra slik at dei vert klår over kva rolle dei har. 

Vedtak:
Landsstyret tek orienteringa til etterretning.
Ei fyldigare utgreiing kjem i 2-årsmeldinga.

38/06:  Budsjettsøknaden til Kulturdepartementet
I budsjettsøknaden til Kulturdepartementet var endra noko i høve til tidligare. Det var og gjort eit formgjevingsmessig løft.

Vedtak:
Landsstyret tek budsjettsøknad med rapport over verksemda til Kulturdepartementet til etterretning. Ein seier seg godt nøgd med innhald, utforming og det formmessige løftet.

39/06:  Syng for Livet – regjeringsdokument
Irene Bergsnev og Olaug Harriet Nestvold orienterte om Syng for Livet – konferansen.10/11 mars. Ein viktig og sers god konferanse. God marknadsføring for FAL.

Eit førebels framlegg til dokument låg føre. Viktig å få forskningsresultata med i dette. Det vert også viktig å poengtere at institusjonar ofte har dårleg økonomi.

Landsstyret drøfta kva Folkeakademiet som folkeopplysar kan gjere for å få ut viktig forskningsinformasjon:
3	Lage turnear med forskarar med ”kjente namn”
4	Tilbodet til institusjonar må vere regulært
5	Pleiepersonalet er ein nøkkelfaktor for suksess
6	Viktig å involvere samarbeidspartnere på tvers av båser/etatsgrenser
7	Samarbeide med musikkskular/skulekor/korgrupper/visesongarar osb.

Vedtak:
Landsstyret ser veldig positivt på ”Syng for Livet”-satsinga og tek det foreløpige dokumentet med innkomne kommentarar til etterretning.

40/06: Framlegg til nye vedtekter
Siste framlegg til nye vedtekter låg føre frå vedtektskomiteen.
Generalsekretæren hadde gjennomgått framlegget pr. telefon med Olav Skeie.

Landsstyret ønskjer at dei som har ytterligare endringsforslag sender desse til FAL slik at landsstyret kan handsame dei før landsmøtet.
Landsstyret gjennomgjekk vedtektene paragraf for paragraf.

FAL:
§3: ?-teikn ved siste nytt avsnitt. Bør dette flyttast?
§4: Omframt årsmøte. Feil formulering. Organisasjonsledda. Innkalling 2 månader.
§5: Justering medlemer i lokallag + inkludert innkomne saker
(Innkomne forslag: Styret bør handsame alle innkomne saker.  Om saker ikkje høyrer til, tek l-styret kontakt med forslagsstillar)
Saker som styret legg fram, inkludert innkomne saker.
§6d: innhente framlegg frå dss/akademia og medlemsorganisasjonar/institusjonar.
Inn: Personleg (individuelle) og kollektive medlemer skal fremje sitt framlegg gjennom sitt lokallag/distriktslag.
§10: Oppløysing.  Minst 12 månader.  Minst halvparten av folkeakademia.

Retningsliner:
Landsstyret engasjerer revisor.
I staden for distrikts- etc. konferanser. Nok berre å skrive ”Konferansar”.
Til: Reglement for landsmøtet. For å få røysterett må kontingenten vere betalt for inneverande år.

Valnemnda: Endring formål og arbeidsoppgåver

Distrikta:
§4: 2 månader
Engasjere revisor.
§5: - som medlemmene eller lokalaga vil ha
§8: Minst 2 veker før.

Generelt:
Kvifor organisasjonsledd? Landsstyret drøfta dette.
Viktig med gjennomført språkbruk.

Vedtak:
Landsstyret gjennomgjekk vedtektsnemndas framlegg til vedtekter og kom med ulike forslag til endringar som vert sendt ut som landsstyret sitt framlegg.
Landsstyret er særleg fokusert på språklege nemningar, tidsfristar, medlemskap etc. og at desse stemmer overens/høver til kvarandre på dei ulike organisasjonsnivåa

41/06:  Drøfting av handlingsplan/arbeidsprogram
Førebels utkast til handlingsplan for 2006-2012 er låg føre.
Landsstyret drøfta denne. ”Vi setter spor” bør vere tittel.
Omtale av tema akademia skal arbeide med vert plassert foran priorterte grupper.
Landsstyret drøfta særleg omstruktureringsdelplanen. Kor mange distrikt skal FAL har og når skal dette vere gjennomført? Det kom fram tvil på at distriktsreformen let seg gjennomføre innan 2008. Løysinga kan vera at ”innan planperioden skal talet på distrikt vere 6”. Eller bør datoen vere minst eitt år etter at fylkeskommunane er lagt ned?

Olaug Harriet Nestvold presenterte eit framlegg om korleis arbeide for integrering.

Vedtak:
Landsstyret har hatt utkast til ny handlingsplan til diskusjon og gjeve innspel til generalsekretæren. Det er viktig å konsentrere budskap til nokre utvalde tema, forenkle språkbruken og korte ned på lengda. Nestvold sitt forslag vert å leggje ved protokollen.

42/06: Distriktskonferansen 2006 – fagleg program
Distrikskonferansen er i år på 3 timer fredag ettermiddag den 16 juni. Landsstyret drøfta moglege konferansetema. 
Generalsekretæren røkjer etter kva stoda er med ”Den kulturelle skulesekken”.

Vedtak:
Programmet på distriktskonferansen skal tematisk innehalde:
8	Handlingsplan/arbeidsprogram
9	Turneproblematikken
10	Spørjetime
Det vert vurdert om DKS skal takast med.
Konferansestart: 1430. Slutt 1730.

43/06:  Landsmøtet 2006 – Kulturprogram/Fagleg program
Invitasjon til landsmøtet er sendt alle akademi og distrikt. Frist for påmelding var 21 april.

Vedtak:
Landsstyret drøfta framlegg til fagleg program og kulturprogrammet og kom med innspel. Styret sluttar seg til framlegget frå generalsekretæren.
Hovudtema vert programinnslag om kultur/helse med hovudvekt på song.
Forskar Margunn Skjei Knudtsen, prosjektleder FOLK2, Nord-Trøndelag, vert invitert til å halde dette.

44/06:  Val av representant til årsmøta i Populus, Du store Verden, FriNor
Studieforbundet Populus har årsmøte 11 mai. Landsstyrerepresentant Olaug H. Nestvold er føreslege som styremedlem.
”Du store Verden” har årsmøte og seminar 8 mai i Drammen. Landsstyret drøfter representasjon.
FriNor har årsmøte 25. april.

Vedtak:
Olaug H. Nestvold vert FALs representant med røysterett på årsmøtet i Populus, studieforbundet folkeopplysning.
Ivanir H. Olsen deltek på Du store Verdens konferanse i Drammen 8 og 9 mai som representant for FAL.
Generalsekretær Pål H. Djuve deltek på FriNors årsmøte.

45/06:  Meldingar/orienteringssaker
Sigrid Thielemann orienterte om Populus sin konferanse ”Korleis gjere suksess som folkeopplysar”.
Edel Gleditsch Kaland var FALs representant då tidligare leiar i forbundet Per Bygnes fekk Kongens fortenestemedalje i gull og orienterte om tilstellinga.

46/06:  Open post
Evaluering av jubileumskonferansen i Drammen vert sett opp som sak på styremøtet i juni.
Irene Bergsnev orienterte om at gamle akademi i Nord-Norge vart markert på årsmøtet.
Bjarte Synnevåg: De lokala akademia bør oppfordrast til å overføre sine arkiv til dei lokalhistoriske arkiva, eller til biblioteka der lokalhistoriske arkiv ikkje finst.

47/06: Landsmøteforslag frå Fa Drammen
Folkeakademiet Drammen hadde sendt inn til landsmøtet eit forslag om at FALs styre skal utvikle eit prosjektsamarbeid med revyane for avgangsklassene på dei vidaregåande skulane, med målsetting om å få til fylkesvise semifinalar samt ein landsfinale for å kåre det ”beste” revyinnslaget.

Landsstyret såg mykje positivt i forslage og vart samde om å leggje følgjande vedtak fram for landsmøtet:

Vedtak:
Landsmøtet ser positivt på innspelet fra FA Drammen, men ser det som viktig å starte med eit mindre område for å hauste røynsle. Landsmøtet vil be FA Drammen om å ta kontakt med FA Buskerud for å prøve ut eit mindre opplegg på fylkesnivå.

Landsmøtet vil be landsstyret sjå positivt på ein søknad om prosjektmidlar når ein framdriftsplan for opplegget i Buskerud ligg føre.